
■i 

C^uuni  eg*o  de  exhibendo  specimine  quoduin 
academico  sollicitus,  immensam  fere  rerum 
medicarum  varietatem  attento  perlustrarem 
animo,  dubius  omnino  baesi,  (|uamnam  disse- 
rendi materiem  mibi  desumerem.  Cum  enim 

X 

tot  tantaeque  existant  de  quacunque  doctrina 
medica  exercitationes,  ambiguus  utique  diu 
diiique  manebam,  quid  scilicet  mihi,  de  argu- 
mento quodam  opusculi  inauguralis  medici 
cogitaturo,  relictum  intactumque  manserit, 
qnod  tanquam  specimen  studiorum  meorum 
medicorum  offerre  et  in  lucem  edere  possim. 
Vicit  autem  tandem  apud  me  consilium  non- 
nulla de  inllammatione  glandularum  mesarai- 
caruni  tam  acuta  quam  chronica  disserendi. 
Optime  quidem  intelligo,  me  medicinae  adhuc 


tironem  Je  hoc  morbo,  quem  viri  artis  peri- 
tis.simi  et  doctissimi  tum  vetustioris  tum  re- 
ceiitioris  aevi  multifarie  tractarunt,  nil  novi 
prolaturum  esse,  tamen,  quod  dictum  morbum 
observandi  pluries  occasio  mihi  oblata  erat, 
hoc  specimen  elaborare  constitui.  Sed  quae 
de  hoc  profero,  quaeso,  optime  Lector,  aequi 
boniqiie  consulas  memorque  sis,  libellum  a 
juvene  scribendi  parum  perito  ac  intra  breve 
quidem  temporis  spatium  exaratum  esse. 


Morbum,  cui  scribendo  operam  hic  navabo,  infan- 
tibus esse  proprium,  jure  merito(jue  contendere  li- 
cet. Omnes  quamquam  morbos  infantiles  cognitu 
et  distinctu  difficile  esse  nemo  non  intelligat,  tamen 
hic  prae  ceteris,  noininatiin  formam  mesenteritidis 
sic  dictae  chronicae  referens,  in  stadio  primo  vi- 
rum acri  ingenio  et  circumspecto  praeditum  ad 
eruendam  diagnosin  exigit.  Nam  saepe  immo  sae- 

I 

pissime  medicus  ad  aegrotulum  arcessitus  non  satis 
diligenti  exploratione  facta  nil  nisi  acidi  primarum 
viarum  symptomata  agnoscit,  et  antacida  in  usum 
vocanda  baud  prorsus  dubitat,  eo  minus,  quo  ma- 
nifestius habitus  scropbulosus  infantuli,  cujus  vita 
vegetativa  ad  haec  producta  proferenda  prona  esi, 
sese  prodit.  Cedunt  quidem  in  tempus  acidi  sym- 
{ttomaia  neutralisationc,  sed  hebdomadibus  trans- 
actis pluribus,  macies,  1‘ebricula  vespertina  eX  signa 
colliquationis  jamjain  baud  occulta  tabem  mesarai 

cam  intrasse  et  mortem  inevitaLileni  esse  portendunt. 
Instituta  sectione  variae  desorganisatioiies  iii  glan- 
dulis mesaraicis  reperiuntur.  tiiiare  acidi  sympto- 

( 

mata  cum  morbo  inflammatorio  penitiori  in  organis 
nutritioni  dicatis  saepe  confundi  mihi  videntur. 

Cum  plurimi  infantum  morbi  ex.  luitritione 
laesa  ob  praevalentem  illius  actionem  oriantur, 
glandulae  mesaraicae,  gravissima  sjstematis  lympha- 
tici pars,  (jiiantl  sint  momenti  In  organismo  infan- 
tis, facile  est  intellectu.  Sin  praeterea  perpendas, 
scropbuloseos  producta  ad  glandulas  lymphaticas 
fere  semper  deferri,  liaud  mirum,  glandulas  mesa- 
raicas  processu  morboso  eo(]ue  inflammatorio  sae- 
pissime affici:  quibus  fit,  ut  in  ipsis  variae  desor- 
ganisationes,  indurationes,  intumescentiae  inveniantur. 

llagUviu^s  (1)  primus  febris  decursum  descri- 
psit, cujus  uriginem  in  mesenterio  ponit  et  cui  no- 
men tribuit  febris  mesaraicae. 

Burehardus  (2)  et  Schenkbecher  (3),  auctorem 
Bnglivium  subsecuti,  non  minus  hanc  febrem  infan- 
tibus tantum  propriam  commemorant.  Symptomata 

I (1)  De  praxi  medica.  Lugduni  Batav.  1699.  Lib.  I. 
Cap.  IX. 

(2)  Dt*  febribus  mesentericis.  Roslocbii  1727. 

(b)  De  febri  sloniacbica  inleslinali.  ArgenI.  1760. 


/ 

vero  et  decursus,  quem  illi  scriptores  de  hac ' febri 
proferunt,  aliis  quoque  febribus  adultos  aggredien- 
tibus competunt,  nec  quid  infantibus  proprii  habent. 
Recentioribus  temporibus  Angli  et  Americani  me- 
dici distinctius  et  accuratius  hunc  morbum  obser- 
varunt, et  febrem  remittentem  infantum  descripse- 
runt. Inter  Germanos  Autenrieth  scrophulas  acu- 
tas nominat. 

Duas  formas  distinguendas  puto,  acutam,  vehe- 
mentioribus  symptomatibus  et  celeriori  decursu  ex- 
cellentem, et  chronicam,  occultis  signis  incipientem 
et  plures  per  menses  perdurantem;  chronica  re- 
spondet tabi  mesaraicae,  uti  nonnulli  scriptores 
censent,  at  potius  tabes  est  exitus  hujus  formae. 

SIMPTOMATOLOGIA  ACUTAE  FORMAE. 

Symptomata  febrilia:  Causa  praegressa  occa- 
sionali  aut  prodromi  cuivis  febri  praecedentes,  ut 
languor,  pandiculatio  artuum,  oscitatio,  animi  moro- 
sitas animadvertuntur,  aut  subito  infantes  febrici- 
tare incipiunt,  leve  frigus  sub  vesperam  accedit,  quod 
subsequuntur  calor,  genae  laeto  rubore  circumscri- 
itae,  pulsus  frequens,  plenus,  sat  magnus  tangitur, 
cutis  sicca  est  et  arida,  lingua  aut  pura  et  rubra  aut 
Pmxillo  muci  obtegitur,  llacccc  symptomata  fc- 

brilia  per  noctem  perseverantia,  sub  auroram  remittunt 
aut  prorsus  silent,  sudor  saepe  tantum  partialis 
prorumpit,  urina  praebet  sedimentum.  Ineunte  morbo 
saepissime  febris  typum  intermittentem  prae  se  fert, 
mox  vero  in  remittentem  transit,  fere  nunquam  a 
JiagUvio  descriptus  typus  semitertianus  observatur. 
Interdum,  remissione  tertia  quartave  peracta,  evenit, 
ut  febris  evanescat,,  sed  infantes,  quamquam  secre- 


liones  ad  normam  respondeant,  digestione  turbata. 


languidi , pallescunt, 
sione  tres  quatuorve 
tlcm  ordine  graduque 


At  aegrotus  bacce  intermis- 
dies  tantum  gaudet,  mox  eo- 
symptomata  tebrilia  redeunti, 


lum  topicis  signis  tunc  conjuncta. 

Hympt ornata  topica:  acRiotuli  iloloias  fugaces, 
per  plura  horae  luiuufa  vigentes,  imugei.tes,  colicis 
hau<1  ahsiiniles  accusant,  abaomcn  tumescit,  molle 
,,assi.«  sentitur,  tactum  non  hene  fert,  ciborum  ap- 
petentia .leliciente,  nunc  .liarrboea,  nunc  alvi  ob- 
structio observatur,  excreta  aut  cibos  sumptos  ex- 
Uibent  aut  materiam  albam  (diarrboeam  cb.vlosaml, 

aut  ovis  concisis  .simillima. 

llaeccc  quoque  svmptomala  intermissiones  ob- 
,i„enl,  mox  vero  omni  a.leo  remissione  carent.  IMl 
lirevi  tem|.ore  pci  consensum  alficiuulur.  tus 


mones 


sis  urget  aut  sicca  aut  djfAcili  negotio  muci  pariiiu 
ejicitur. 

His  conditionibus  vis  muscularis  mox  frangi- 
tur, extremitates  labefiunt,  pinguedo  omnibus  in  cor- 
poris partibus  consumitur,  abdomen  vero  magis  ma- 
gisque  in  dies  tumescit  et  facies  pallida,  collapsa, 
interdum  pupilla  dilatata  animadvertuntur. 

Willan  (1)  signum  characteristicum  ischuriam 
renalem  commemorat;  in  cadaveribus  enim  quatuor 
puerorum,  qui  ischuriae  succubuerunt,  mesenterium 
. inflammatione  correptum,  glandulas  mesaraicas  valde 
tumidas,  vesicam  urinariam  lotio  vacuam  reperit. 

Eandem  ischuriam  in  puero  febri  mesaraica 
laborante,  quam  mox  anasarca  sequebatur,  ego  ob- 
servasse mihi  videor. 

Diagnosis.  Hic  morbus  facile  cum  aliis  con- 
lundi  potest,  quare  diagnosis  firma  eo  gravioris  est 
momenti,  quo  periculosior  curatio  perversa  esse  solet. 

Confundi  potest: 

Cum  fehri  intermittente,  quod  eo  facilius  fit, 
•pio  manifestius  initio  tjpum  intermittentem  induit. 
JSiint  quidem  signa,  quibus  jam  initio  uterque  mor- 
bus dilferl,  luculentissime  vero  differentia  in  decursu 
u^rim-^^emum  cernitur.  In  plurimis  casibus  f«. 

(I)  Med.  Facis  and  Obss.  Vol.  III. 

bris  inesaraica  subito  intrat  sine  longo  stadio  pro- 
dromorum, crisin  per  cutim  et  urinam,  uti  in  in- 
termittente post  paroxysmum,  non  producit;  prae- 
terea cum  intermittente  symptomata  tam  perspicua 
topica  conjuncta  esse  non  solent. 

Cum  helminthiasi:  aliquanto  difficilius  ab  hoc 

morbo,  quocuin  simul  adesse  potest,  distinguitur/ 
Pauca  tantum  signa  exstant  eaque  fallacia,  quibus 
uterque  morbus  discrepat,  ad  quae,  si  velis,  iiitu- 
mescentiain  abdominis,  qualitatem  excretorum  alvi 
et  consensum  pulmonum  numerare  licet;  negari  au- 
tem nequit,  liaecce  symptomata  etiam  in  lielimn- 
thiasi  inveniri,  in  plurimis  vero  casibus  febris,  quae 
vermibus  provocatur,  non  tam  vehemens  observa- 
tur, quam  in  glandularum  mesaraicarum  inllamma- 

tionc. 

Cum  enteritide  et  quidem  dentaria  et  hetmintidaca: 
febris  mesaraica  inter  clcntitioiiciii  iiifaiitiilos  raro 
- invadit,  fere  semper  snnt  provectiore  aetate;  iii  en- 


teritide dolor  inulto  vebemeiitior  apparet,  ipiein  ae- 
grotuli  ilectendo  et  attrahendo  pedes  ad  triineiiin, 
.li.tarsionibus  faciei,  ejulatu,  si  mtestinmn  coeen.n 
«ligitis  prematur,  produnt;  ceterum  excreta  alvi  striis 
sausuiueis  commixta  animadvertes,  Kulerltis  helmiii- 
thiaca  in  membrana  mucosa  intestinorum  sedem  ha- 

hens  chionicuiu  magis  decursum  absolvit,  obtusi 
sensum  doloris  iu  abdomine,  sub  vesperam  ingra- 
vescentem aegroti  queruntur,  alvi  fluxus,  numero 
ingens,  nocturno  tempore  intrare  solet.  i ’ ’ 

Cum  febri  gastrica:  quamquiini  fere  nunquam 
l sordes  gastricae  desint  et  cjc  linguae  indole  et  inter- 
dum vomituritionibus  et  vomitu  ipso  febrem  ga- 
stricam suspicari  possis,  tamen  explorationi  accu- 
ratiori morbum  primarium  extra  ventriculum  sedere 
et  inflammatorium  esse,  c sede  doloris  mox  tibi 
persuadebis.  \il  interesset,  si  morbo  nomen  febris 
gastricae  tribueres,  nisi  ipso  nomine  ad  curationem 
plane  contrariam  inducereris;  praeterea  hoc  nomen 
idcirco  aptum  non  est,  q„od  eo  tantum  organon 
minime  systema  alfcctum  innuitur. 

Weudt  (1)  signa  characteristlca  febris  mesarai- 
cae  gradum  febris  sat  vehementem,  tumescentiae  re- 
gionis epigastricae,  naturam  linguae  et  qualitatem 
«rinae  alfert:  lingua  media  oblinitur  muco,  margi- 
nes laete  rubent,  urina,  quamquam  saturata,  tamL 
nubila.  Etiamsi  haec  symptomata  fere  semper  in 

hoc  morbo  observentur,  signa  topica  gravioris  mo- 
nienti  habeo. 

• Jlalulenta:  levior  ejus  gradus  vix 

(1)  KJnderkrankheiien,  Febris  mesaraica. 

cum  febri  mesaraica  potest  confundi;  accidit  vero 
interdum,  ut  teneriori  constitutione  graviora  sym 
plomata  febrem  provocent,  quo  facto  inaequalitate 
abdominis,  borborygmis  et  torminibus,  sono  tympa- 
nico percussionem  excipiente,  ructibus  flatibusque 
et  spastica  lotii,  pulsus  et  cutis  indole  facili  nego- 
tio a febri  mesaraica  dignoscitur. 

AETIOLOGIA. 

% / 
Habitum  scrophulosum  exhibere  momentum» 

praedisponens  negari  nequit  et  eum  quidem,  quem 
nos  dicimus  irritabilem.  Excellit  cute  vulnerabili, 
tenerrima,  albida,  per  quam  praecipue  venae  mani- 
festius transparent,  flavis  capillis,  longis  ciliis,  ma- 
gnis mentis  dotibus,  praecoci  ingenio,  vigore  et  agi- 
litate  corporis.  Gum  systema  lymphaticum  eifica- 
cissimum  sit  in  infantibus,  maxime  vero  in  scrophu- 
losis,  haud  miraiiduni  est,  facile  et  favi  tantum  causa 
occasioiiali  glandulas  processu  inflammatorio  cor- 
ripi. tiuamquam  a tenerrima  aetate  usque  ad  irtt- 
bertatem  hic  morbus  apparere  possit,  crebrius  ta- 
,nen  inter  septimum  et  undecimum  annum  observa- 
tur. Tempestatis  constitutio  epidemica  morbi  ori- 
ginem maxime  fovere  videtur;  frequentissime  enim 
vere  et  autumno  pluvioso  animadvertitur,  quo  pe- 

, .libns  ...addidi,  ad  .ef.ige.ia  infantes  oecasionem 
saepe  ofle.'U..t.  Si  relata  mon.e..la,  ut  habitus  cor- 
po.-.s,  et  aSris  constitutio  confluunt,  levissimum 
diaetae  vitium  mo.-bu...  provocare  valet. 

.Mo.  b.is  ad  septimum,  ....deci..mm  vel  vicesimum 
pr.mu.n  <l.e..i  cisi  indica.,  solet,  sin  minus,  nisi  Ic- 
b.-.s  vclie.ue.itiae  aeg.otus  succumbat,  tertio  qua.-- 
tove  ...ense  tabe  mosa.aica  linitu.-.  In  'diagnosi 
■lutera  commisso  erro.e  et  uledicami.iibus  roboran- 
tibus exhibitis,  excitus  leti, alis  valde  acceleratur.  . 

E^rilus;  in  sanationem  ; febris  sensim  scnsimqne 
evanescit,  cutis  antea  ai-ida  et  sicca,  ad  functionem 
redit,  sudor  uuive, -salis  aegroto  levameu  alferens 
erumpit,  quo  facto  saepe  desquamationem  furfura- 
ceam  observabis,  «,-ina  uberrime  missa  sedimento 
excellit,  topicae  alfectiones  abdominis  et  pectoris 
aegrotum  vexare  desinunt.  «„ae  cum  ita  sint,  saepe 
eveiut,  quod  faustissimum  signum  habetur,  «t  glan- 
«Itilae  lymphaticae  externae,  ut  inguinales,  aut  ce.- 
'■cale.,,  antea  .norbi  expertes,  subito  intumescant  et 
■■"'ammentu,-  et,  quo.l  mirum  est,  ti-ibus  quatuo.-ve 
<nlm.s  exactis,  i„  suppurationem  abeant.  Quod 
l>'o  fau.sta  metastasi  babendum  esse  quis  negaverit? 
>amsj,  lebri  sublata,  meta.sta.sis  non  appareat, 
tndum  est,  ne  morbus  levissimo  diaetae  vitio  aut 

refigcrio  recidivus  fiat,  vel  in  alium  malum  chroni- 
cum transeat,  (luod  fere  semper,  uti  in  scrophu- 
losi,  ita  in  aliis  etiam  morbis  materialibus  observa- 
tur, ut,  malo  externas  partes  occupante,  internae 
liberentur. 

In  injlammalionem  chronicam:  febris  quidem 
silet,  sed  minori  gradu  malum  topicum  in  abdomine 
perseverat,  digestionis  functio  non  restituitur,  cibo- 
rum appetitu  deficiente,  excretio  alvi  valde  irregu- 
laris apparet,  mox  omnia  omnino  symptomata  tabem, 
quam  infra  describam,  mesaraicam  produnt. 

In  mortem^  quae  vario  modo  induci  potest: 

a)  febris  vehementia,  quod  quidem  raro  accidit, 
ad  eum  gradum,  ut  aegrotus  ei  succumbat,  evebitur, 
aut,  ut  cum  plurimis  scriptoribus  dicam,  febris  ner- 
vosae indolem  induit,  duod  si  fiat,  sopor,  croci- 
dismus,  deliria  adveniunt,  convulsiones  succedunt, 
maculae  et  bullae  gangraenosae  in  cute  apparent, 
diarrhoeae  colliqualivae  intrant,  oculi  splendorem 
' amittunt,  lingua  integumento  flavo  fusco  obtegitur, 
.spiritus  odore  cadaveroso  impraegnatus  et  aegrotus  i 
sub  febris  putridae  malignae  signis  mortem  obit. 

V)  Symptomata  aquae  collectae  in  abdominis  | 
(Ascites)  aut  in  pectoris  cavo  (llydrotborax)  acce- 
dunt; in  abdomine  tactu  semper  ailhuc  dolorifico, 

fluctuatio  sentitur,  hyilrothoracem  ex  percussione,, 
auscultatione,  e situ  aegroti  sedentario,  ex  djspnoea 
I vel  orthopnoea,  ex  oedemate  extremitatum , palpe- 
brarum, ex  cute  arida,  rimosa,  ex  parca  urinae 
emissae,  turbidae,  rubro-fuscae  copia  cognosces. 

SECTIO  CADAVERUM. 

Colluvies  aquosa  filamentis  materiae  lymphati- 
cae intermixta  aut  in  abdominis  cavo  aut  in  saccis 
pleurae  .saepi.ssime  reperitur,  semper  vero  desorga- 
nisationes  glandularum  mesaraicarum  aliarumque 
lymphaticarum  observantur.  De  his  exempla  apud 
scriptores  anatomiam  pathologicam  tractantes  multa 
exstant,  quorum  Baillie,  Soemmering,  Bonnet,  Mor- 
gagni, Lieutaud  mentionem  fecerunt.  Glandulas 
' mesaraicas  tumefactas  a magnitudine  fabae  ad  nucis 
juglandis  usque  animadvertere  licet,  in  superficie  et 
in  septis  cellulosis  valde  vasculosas,  massa  scrophu- 
4 losa  impraegnatas;  vasa  lymphatica  dilatata,  ipsorum 
«parietes  condensatos  invenies.  Eodem  modo  reli- 
^quac  glandulae  maxime  bronchiales  morbi  participes 

I inerunt.  Quantopere  modum  istac  destructiones 
excedere  pos.sint,  ipse  in  theatro  anatomico  Vrati.s- 
laviensi  vidi,  nbi  cadaver  puellae  sex  annorum  se- 
'•abjitnr.  in  quo  fere  omnes  glandulae  lymphaticae, 

incsaraicae,  hronchialcs,  juxta  columnam  vertebra- 
lem positae,  inguinales,  tracheales,  iiuluratao  et  ad 

magnitudinem  nucis  juglandis  amplificatae  reperie- 

» 

bautur.  ' 

PilOGNOSIS. 

SI  ah  initio  morbus  rite  cognoscitur  et  aegrotis 
statini  lege  artis  auxilium  fertur,  haud  malam  no- 
minaverim praedictionem,  neglectus,  aut  non  cogni- 
tus morbus  ad  periculosissima  mala  summo  jure 
referri  debet.  Ceterum  ab  bis  momentis  augurium 
pendet; 

o)  A tumescentia  abdominis:  si  morbus  pro- 
greditur, magis  magisque  tumet  venter,  quod  ma- 
lum est. 

6)  A constitutione  aegroti;  teneri  et  debiles 
magis  periclitantur;  si  tabis  signa  jam  adsunt  et  magna 
virium  prostratio  aegrotos  occupat,  pessimum  est. 

c)  A consensu  pulmonum;  tussis  sicca  malaj 
habetur,  quod  perpetua  irritatione  etiam  bronchia- 
les glandulas  in  suppurationem  esse  transituras  su- 
spicemur oportet. 

d)  A febris  vehementia;  si  symptomata  illa 
supra  allata  nervosa  in  conspectum  prodeunt,  si 
sanguinis  impetus  caput  versus,  quo  infantibus  fa- 

cile  fendif,  permagnus  exstat,  spes  sanationis  exigua 
siiperest,  quoti  tjpnm  attinet,  remittens  p<*jor  inter- 
mittente censetur. 

e)  Ab  indole  cutis  et  urinae  secretionis;  si  cu- 
tis arida  et  sicca  perpetuo  manet,  si  cum  ischiiria, 
uti  Willan  commemorat,  morbus  conjunctus  est, 
pessimum,  neque  minus,  si  hydropis  signa  apparent. 

THERAPIA. 

Cum  ex  sj^mptomatibus,  cujusnain  indolis  sit 
morbus,  satis  eluceat,  quamnam  methodum  exhiberi 
oporteat,  nemo  ignorabit;  sola  enim  antiphlogistica  - 
aegrotis  salutem  ferre  valet,  itaque  indicationes  e 
gradu  inflammationis  et  febris  metiendae  sunt,  quare 
inflammationem  resolvi,  febrem  debellari  et  deriva- 
tionem ad  cutem  perfici  iiecesse  est.  Quibus  ut 
satisfiat,  medicamenta  quidem  antiphlogistica  re- 
quiruntur, sed  pro  re  nata  varia.  Si  febris  sat  ve- 
hemens  et  alvus  retenta  sit,  Ilydrarg.  murte.  mite 
laudatur,  sin  diarrhoea,  gummosa  remedia,  ut  J)t. 
Salep  cum  Extr.  Cicutae  vel  Ilyosc.  imprimis  si 
tus.sis  sat  gravis  urgeat,  ad  sensibilitatem  ada.utain 
mitigandam;  si  neutrum  animadvertatur,  pro  gradu 
febris  vano  salia  neutra  modo  mitiora,  modo  for- 
tiora porrigantur. 

Interdum  si  ob  congestiones  caput  versus  hi- 
ruilines  ad  caput  applicandas  et  epitlieinata  frigida 
in  usum  vocanda  censeas,  sine  ulla  mora  perficiatur 
cures,  (juod  infantibus  exsudatioues  saepe  inopinan- 
ter superveniunt.  Curatio  topica  gravissimi  momenti, 
itaque  nunquam  negligenda  est:  applicentur  hirudi- 
nes ad  loca  dolentia,  minime  vero,  ut  nonnulli  im- 
perant, ex  aetate  infantis,  sed  c gradu  doloris  earum 
numerus  determinetur;  abdomini  superimponantur 
cataplasmata  emollientia  et  sedativa  e speciebus 
emollientibus  cum  herba  Cicutae  vel  IIvosc.  parata, 
praeterea  unctiones  ex  ungt.  iSvdrarg..  ex  oleo 
IIvosc.  cocto  cnm  ungt.  Altb.  instituantur. 

Si  his  remediis  adbibitis  evenit,  ut  febris  et 
symptomata  topica  fere  cedant,  si  ad  septimum 
vel  undecimum  diem  molimina  critica,  ut  cutis  mol- 
lis et  tractabilis,  urina  hypostatica,  haud  saturata, 
medici  observationem  non  fugiant,  cutis  et  renum 
functio  adjuvetur.  Ad  quem  finem  balnea  calida 
adhibenda  sunt,  interne  Ainmon.  acete.,  Kali  acete., 
Vin.  stibiat.  et  alia  medicamenta  cutis  transpiratio- 
nern  promoventia,  urinae  secretio  vel  Kali  acete, 
vel.  Infus.  Digitalis  purp.  foveatur,  commode  medi- 
camina utrique  indicationi  respondentia  addi  licet. 

Diaeta,  in  boc  morbo  gravi.ssima,  strenue  an- 

tiphlogistlca  imperanda  est,  sorbitiones  aquosae,  ve- 
getabilia eupepta  tantum  largienda  sunt,  pro  potu 
decocta  guminosa,  amjlacea,  quibus,  signis  acidi 
eminentibus,  antacida  addenda,  e.  g.  aq.  saccharata 
cum  lapidibus  cancrorum,  Magnes,  usta,  Natr.  sub- 
carbonica. 

Si  metastasis  ad  glandulas  lymphaticas  externas^ 
transferatur,  inflammatio  cataplasmatibus  emollien- 
tibus quam  primum  ad  suppurationem  perducenda 
est;  in  plurimis  casibus  suppurationem  alicujus 
glandulae,  loco  fonticuli  per  aliquod  temporis  spa- 
tium ad  derivandam  materiam  morbosam  ab  internis 
partibus,  sustentare  saluberrimum  probatur.  Quodsi 
medico  contigit,  ut  aegrotum  morbo  liberaret,  tamen 
convalescentiae  diligentissima  ratio  habenda  est,  ne 
ille  recidivus  evadat. 

Digestio  atque  vires  si  prostratae  jacent,  quo- 
modo ad  j»riorein  statum  sunt  reducendae?  So- 

lito more  in  omnibus  fere  morbis,  digestionis  or- 
gtiiia  adgressis , in  stadio  convalescentiae  amara  et 
si(.  dicta  stomachica  larga  manu  porriguntur,  qui 
mos  eo  periculosior,  t^iio  manifestior  status  iiiflam- 
imatorius  antecesserat.  (favendum  icitur  in  hujus 
• morbi  convalescentia  maximo  est.  ne  porrectis  toni- 

ci»  vol  roburuiitibiis  morbus  revertatur.  Restat  qui* 
dem,  ut,  morbo  sublato,  digestionis  organa  in  iiite* 
grum  restituantur  et  corporis  vires  reficiantur ^ id 
vero  sensim  sensim  que  et  magis  diaeta  quam  medi- 
camentis est  efiicienduin.  <iuod  in  universo'  ad 
diaetam  aegroti  pertinet,  notandum  puto,  uti  in  qua- 
<|ue  forma  scrophiiioseos,  ita  bic  quoque  diaetam 
carnosam  salubriorem  esse  vegetabili,  ergo  deside- 
rio iufantum,  quo  admodum  flagrant,  substantiis 
vegetabilibus  et  dyspeptis  vescendi  non  esse  satis- 
faciendum, quod  processu  praevalente  vegetativo 
facile  acidum  formatur.  Kodein  modo  aer  purus 
et  vestitus  haud  nimis  calidus  commendandi  sunt. 
‘Sin  vero  in  convalescentiae  stadio  medicamentis 
opus  sit,  ea  eligenda  sunt,  quae  leniter  alvum  du- 
cant, siniulque  intestinorum  tonum  augeant,  quibus 
interpono  Ulieutn,  Kali  acete. 

(^uid  de  adhibendis  thermis  iii  convalescentia 
maxime  laudatis  tam  pro  potu  quam  pro  balneo 
dicam?  — Si  infantibus  tenerae  constitutionis  vires 
non  redeunt,  si  facies  semper  pallescit,  thermae 
acido  carbonico,  vel  ferro  carbonico  impraegnatae 
caldissima  manu  adhildtae  saluberrimae  sunt. 

.'^Bedelain  inflammationis  cluimicae,  morbi  se- 

cundarii,  infra  exponam,  <lc  hydropis  eui-ationc  hic 
disserere  a proposito  aiieniiin  est. 

I 

* 

CHUONICA  FORMA. 

Ouamvis  ex  dictis  satis  eluceat,  saepe  difflcilein 
esse  cognitu  m es  enteriti  dem  acutam,  multo  tamen 
frequentius  praetervidetur  chronica,  quippe  quae 
praecipue  inter  primordia  paucis  tantum  signis  cha- 
racteristicis  sese  prodat  Utplurimum  medici  auxi- 
lium tum  imploratur,  si  tabes  mesaraica  jam  con- 
clamata est. 

Momenta  ad  stabiliendam  diagnosin  valentia, 
quantum  in  me  est,  conferre  studebo. 

Hic  morbus  tantum  in  scropbulosis  hominibus, 
nec  solum  in  infantibus,  sed,  quamvis  rarius,  in 
adultis  et  tum  praecipue  intra  involutionis  periodum 
observjitur.  .i 


8Y3IFTOMATOLOGIA. 

Aegroti  fugaces,  pungentes,  colicis  haud  absi- 
miles dolores,  in  abdomine  intimo  locum  habentes 
accusant,  sed  bi  dolores  non  continuo  vexant,  ce- 
dunt et  redeunt,  post  noiinullos  dies,  saepe  tantum 
per  aliquot  horae  minuta  perseverant.  Abdomen 
tumet,  singulae  intuinesccntiae  per  integumenta  tangi 

possunt,  caeque  durae  sunt,  inflammatae,  tactu  do- 
lentes. Digestionis  functio  turbata,  appetentia  cibo- 
rum aut  plane  prostrata  aut  desiderium  apeptarum 
vel  acidum  continentium  materiarum,  ut  panis  aci- 
duli, lactis  similiuinque  infestat.  Kodem  modo  ex- 
cretio  alvi  a norma  recedit,  modo  obstructio  per 
plures  dies  perdurat,^  modo  diarrhoea  ita  adurget, 
ut  haec  cum  illa  alternet.  Excreta  varia  sunt:  nunc 

spumosa,  nunc  ovis  concisis  ob  praevalens  acidum' 

/ 

similia  et  anum  valde  corrodentia,  nunc  serosa,  cliv- 
losa.  Totus  fractus  intestinor.uin  vel  muco  vel  acido 
scatet,  quod  e svinptomatibus  jam  supra  descriptis 
patet. 

Hoc-  in  statu  corpus  brevi  macrescit,  musculi 

relaxantur,  oculi  natant,  omni  vita  et  vigore  carent, 

labia  aspera,  cutis  rigida,  sicca  apparent,  extremi- 

tates  frigent,  pulsus  parvus,  filiformis  et  vacuus 
✓ 

tangitur.  Huae  symptomata  topica  ineunte  morbo 

ant  febris  irregulari  tjpo  conspicua  comitatur,  aut 

> 

certbs  diei  horis  pulsus  parum  concitatus  invenitur. 

AETIOLOGIA, 

Causa  pra^disponens  cum  ea  acutae  formae 
consentit,  nam  hic  quoque  scrophulosis  accusatur, 
ea  tantum  differentia,  ut  ad  chronicam  magis  habi- 

tus  scropimiosus  turpiclus  vergat.  (’uiii  iii  hoc  sy- 
steina  sangui  rerum  ad  eum  perfectionis  gradum 
evectum  iioii  sit,  cum  sensibilitas  admodum  exigua 
omnibus  corporis  actionibus  cognoscatur,  facile  est 
intellectu,  ij[ualiacun4^ue  noxia  externa  exilem  tan- 
tum reactionem  tam  sjstematis  sangnileri  (jiiain  ner- 
vosi provocare  posse,  quare  omnes  morbi  parum 
manifestis  symptomatibus  incedant  et  lentum  decur- 
sum sequantur  necesse  est,  dein  affectiones  quales- 
cunque systematis  lymphatici,  infimi  omnium  vitae 
factorum,  longum  temporis  spatium  perseverare,  ^ 
quivis  medicus  quotidie  experitur. 

Cum  habitus  scrophulosus  torpidus  fere  plane 
contrarius  sit  irritabili,  paucis  tantum  eum  adum- 
brare liceat.  Infantes  capite  amplo,  capillis  hirsutis, 
labiis  crassis  praediti,  labium  superius  plerumque 
muco  naribus  effluente  excoriatum,  alae  narium  ad- 
modum distensa,  abdomen  tumens  et  tensum,  extre- 
mitates graciles,  ingenium  hebes,  sensus  debiles, 
maximam  diei  partem  somno  transigendi  cupiditas, 
ciborum  magna  aviditas,  maxime  vegetabilium,  blen- 
norrhoea  cujnsdam  membranae  mucosae. 

Quod  prognosin  de  vita  attinet,  infantes  cum 
habitu  torpido  saepenumero  in  pubertatis  periodo 
bene  et  valide  evolvuntur,  dum  illi,  qui  habitu  ex- 

celluut  irritabili,  plerumque  corpore  et  animo  ante 
pubertatis  tempus  marcescunt  et  pereunt. 

tiuomodo  fieri  possit,  quaeris  ex  me?  — Id 
phaenomenon  haud  difficile  explicatu  mihi  videtur. 

Nervorum  vires  in  irritabili  habitu,  constantia 
reactionis  deficiente,  mox  quovis  externo  insultu 
exhauriuntur,  itaque  debilitas,  quam  nos  dicimus, 
indirecta  oritur.  Eandem  indolem  systema  sangui- 
fcrum  maxime  incitabile  prae  se  fert,  subito  rube- 
scit facies  et  augetur  palpitatio  cordis.  Iu  torpido 
contra  omnes  actiones  lente  et  cum  energia  quadam 
succedunt,  neque  facile  externis  rebus  ad  reactiones 
provocantur,  itaque  vires  non  cito  prosternuntur. 
Causa  occasionalis  aut  alimentis  noxiis  aut  antago- 
nismo  cutis  cum  nutritionis  systemate,  refrigerio 
scilicet  potest  exhiberi.  Decursum  hujus  morbi 
lentum  esse,  jam  adnotavi,  etenim  per  menses,  immo 
per  annos  saepe  protahitur. 

Exitua  est  duplexi  inflammatio  quidem  silet,  sed 
glandularum  iiitumescentiae  restant,  chylopoesis  et 
nutritio  turbatae  remanent,  quamdiu  enim  functio 
digestionis  ad  normam  non  rediit,  aegrotus  sanatus 
haberi  nequit,  quaeque  tempestas  inimica  ad  rever- 
siones opportunitatem  praebet. 

Alter  exitiis  est  suppuratio  glandularum  et  quae 

eaju  t>e<||iitur,  tahes  niesaraica.  Hiiiie  runestiiin  exi-* 
tuD)  jauijniit  intrasse  ex  iebrls  signis  suppuratoriae 
vei  hecticaq  cognosces.  Initio  typum  iiiteruiittentein 
prae  se  fert,  tum  remittentem  iuduit,  denique  in  con- 
tinuum continentem  transit.  Si  vespertino  tempore 
pulsum  concitatum , frequentem , mollem , parvum, 
vacuum  tangas,  si  genae  circumscriptum  ruborem 
habeant,  si  in  manuum  volis  calorem  mordacem, 
ingratum  invenias,  si  abdomen  tactu  dolorificum  se 
praebeat,  in  suppurationem  glandulas  mesaraicas 
transiisse,  concludere  licebit.  Quod  si  factum  est, 
colliquatioues  per  tractum  intestinalem , diarrhoea 
sese  prodentes,  per  cutem,  sudore  profuso  nocturno 
insignientes  et  fere  semper  consensu  per  pulmones, 
sputis  conglobatis,  purulentis  se  manifestantes,  vi- 
res exhauriunt  et  aegrotum  lecto  affixum  tenent, 
quibus  extrema  macies  sujiervenit,  aegri  que  speciem 
teterrimain  reddit. 

Sectio  cadaverum  fere  eadem  visa  reperta,  quae 
in  acuta  forma  deprehenduntur,  olfert,  in  chronica 
tamen  destructiones  majorem  gradum  assecutae 
sunt,  saepe  omnes  glandulae  mesaraicae  in  suppu- 
rationem conversae  animadvertuntur,  quod  eitiam  iii 
aliis  glandulis  lymphaticis  observatur,  interdum  aliae, 
lalde  induratae  exstant,  aliae  conlluxeriint.  lii  tanta 

tlestructionu  gtandularum  niesaraicaruin  nunquam 
fere  signa  tabis  intestinalis  desiderantur.  Membrana 
mucosa  emollita,  laxa,  passiin  destructa,  perforata 
cernitur,  glandulae  intestinorum  ichorosain  materiem 
continent. 

Prognosin  esse  admodum  infaustam , ex  causa 
praedisponente,  scrophuloseos  forma,  decursu  morbi, 
ex  difficili  denique  ab  initio  diagnosi  satis  patet, 
ceterum  gradu  intumescentiae  abdominis,  numero  et 
magnitudine  tumescentium  glandularum,  macie  jam 
provectiori  et  vel  urgente  vel  deficiente  tebri  sup- 
puratoria determinatur.  Si  macies  nondum  nimis 
provecta  sit,  si  febris  hectica  desit,  oninis  sanationis 
spes,  medela  saltem  diligentis.sime  instituta,  non  ab- 
jicienda est.  Noli  tanien  sperare,  quod  adhuc  mo- 
nendum habeo,  fore,  ut  criticis  signis  apparentibus 
morbum  tollas;  nunquam  hic  vera  signa  critica  ob- 
servabis. sed  sensim  sensimque  sj  mptomata  morbosa 
delere  si  contingat,  faustum  tibi  eveni.sse  putes,  nam 
curatio  per  longum  temporis  spatium  protrahitur. 


ClUATIO. 


( .um 
methodus 
guciidum 


haec  inflammatio  sic  dicta  dyscratica  sit, 
mere  antiphlogistica  ad  morbum  exstin- 
vix  sufficiet.  .Semper  medici  est.  in  tali 

casu  clj'scrasiac  eminoniis  rationem  habere.  31et)io- 
<liiin  aiitip]iIog'i.stlcam  cum  restrictione  initio  «piiilem 
maxime  indicetur,  simul  vero  indicatio  causae  non 
negligatur,  itaque  utraque,  qiiautuiu  fieri  potest,  cou- 
jungatiir  oportet.  Externe  ad  locum  dolentem  hiru- 
dines applicandae,  tum  inunctiones  adhibendae,  fo- 
menta et  balnea  calida  emollientia  instituenda  sunt. 

i 

Quibus  fit,  ut  inflammatio  fraiigatur  et  crisis  topica 
per  antagonismum  cutis  provocef 'ir. 

Interna  medicamina  ea  laudantur,  quae  sensibi- 

I • 

litatem  adauctam  minuant  et  producta  aliena,  ut 
acidum,  neutraiisationc  tollant  et  removeiint.  Ad 
hunc  finem  narcotica  et  absorbentia  respondeat.  Ad 
narcotica  huc  spectantia  praecipue  Ciciifa  et  aqua 
Laiirocerasi,  acidum  lH»ru.ss!cum  continens,  nume- 
rantur. Aut  1'ixtr,  ('Icn(a  merum  cum  antacidis, 
ut  Calcaria  usta,  Injiidibns  cancrorum  et  talibus, 
aut  solutum  iii  aq.  Laurocernsi  porrigitur.  Cetenuu 
aliae  medendi  rationes  habendae  sunt,  respiciendos 
est  status  intestinorum,  utrum  tar<litas  et  obstructio  ' 
alvi,  an  diarrhoea  adsit,  itaque  modo  alvum  sol- 
ventia antiphlogistica . modo  diarrhoeam  sistentia, 
giimmosa,  ainviacea  in  usum  vocanda  sunt. 

Praetermitto  hic  omnia  medicamenta  ad  scro- 
phulosin  commendata;  namsi  evenit,  ut  inflammatiu- 

nem  sustuleris,  curationem  contra  «lyscrasiani  scro- 
plinlosam  iiistitueiuluin  esse  haud  negabis. 

Q.unm  in  acutae  formae  stadio  convalescentiae 
medela  necessaria  habeatur,  eo  magis  in  chronica 
ista  necessitas  prostat,  quoniam,  quod  jam  memo- 
ravi, tanto  facilius  recedit,  quanto  penitius  in  cor- 
pore morbus  primarius  haeret.  Hic  quidem  locus 
est  amaris  et  toni  cis  remediis.  Si  persuasum  ha- 
beas, nullum  inflammationis  vestigium  glandulas  oc- 
cupare, si  ope  virium  relictarum,  quod  in  aegrotis 
torpidis  fere  nunquam  accidit,  digestio  non  resti- 
tuatur, intestinorum  actio  torporem  prodat,  medica- 
menta, quibus  digestionis  systema  excitetur,  adhi- 
bere non  haesitabis.  Huc  pertinentia  principio 
amaro  et  amaro  actbereo  excellere'  debent,  minime 
vero  sine  ullo  discrimine  in  usum  sunt  vocanda. 
Leviora  amara,  ut  Inf.  Absinth.,  Marub.  alb.,  herb. 
Ileder,  terrestr.,  Trifol.  fibrin.  et  similia  praeparata 
leviora,  cum  Inf.  aethereo-amaro,  ut  corte.  Aurant., 
Citr.  aut  forsan  parca  cum  portione  alicujus  aethe- 
ris conjuncta,  aegrotus  ineunte  convalescentia  bene 
feret;  quo  facto  ad  fortiora,  ut  ad  Calamum  aromatic., 
aromata  ipsa,  denique  ad  leviora  ferri  praeparata 
transire  proderit.  I t vero  quotidie  alvus  solvatur, 

hisce  mcdiccunentis  sal  neutrum  blandius  vel  Riiciiin 
adjungere  saluberrimum  erit. 

Per  quodnam  tempus  illa  medicamenta  exhi- 
benda sint,  arbitrio  medici  derelinquendum  est,  nam 
continuo  amarorum  usu  digestio  magis  depravatur 
quam  roboratur. 

Diaeta  quoque  et  regimen  scrophulosis  torpidis 
alia  ac  iis,  qui  habitu  irritabili  excellunt,  praescri- 
bantur necesse  est.  In  universum  illis  magis  exci- 
tantia et  irritantia  alimenta,  aer  oxjgenio  abundans 
opitulantur. 

Ad  curationem  secundariam  ab  omnibus  scri- 
ptoribus balnea  naturalia  laudibus  summis  extollun- 
tur, ct  inter  haec  initio  salina  tum  acido  carbonico, 
denique  ferro  carbonico  impraegnata,  quae  simul  pro 
potu  commendantur. 

In  plurimis  casibus  haec  prae  ceteris  omnibus 
medicamentis  aegroto  salutem  ferre  pro  explorato 
habeo. 

Si  tabes  mesaraica  jam  jam  est  confirmata,  ae- 
grotum fero  nunquam  morbo  liberabis,  at  vero  cu- 
latio,  quam  scriptores  in  therapia  speciali  apponunt, 
quid  valeat,  jiericlitandum  est;  in  ultimo  stadio, 
cum  jam  colliquationes  aegrotum  exhauriant,  svm- 


ptoinata  urg4>iiiia,  qiiuiitiun  in  medico  est,  ut  coer- 
ceantur, superest. 

luter  plures  hujus  morhi  casus,  cpios  per  aca- 
«leiuicoruin  studiorum  tempus  Vratislaviae  obser- 
vandi data  est  occasio,  uuus  <pii  describatur  dignis- 
simus mibi  videtur. 

^Kditardus  J\...  quinque  annorum  puer,  scro- 
pbulosa  matre  natus,  ipse  manifestissima  scrophu- 
seos  signa  prae  se  ferens,  variis  formis  impetigi- 
num laboraverat;  processus  vero  scropbulosus  baud 
tantum  in  scrophulis  Ivmpbaticis  potuit  collocari, 
nam  ossibus  quoque  rbaebitidis  specie  vestigia 
impressa  haerebant,  quare  corporis  evolutio  cum 
annis  non  processerat.  Huc  accedit,  quod  parentes 
corpori  animoqu.e  infantis  parum  curae  impendebant, 
itaque  quibuscunque  injuriis,  quod  ab  iniima  plebe 
tieri  solet,  alimentorum  et  tempestatis  eum  committi 


patiebantur.  Hinc  evenit,  ut  maximam  diei  partem 
tempestate  bumida  veris,  nive  liquescente,  sub  coelo 
perageret,  et  aliquanto  sub  vesperam  reversus,  su- 
bito frigore,  calorem  subsequente  perculsus,  lectulum 
peteret;  noctem  inquietus  transegit,  dolores  abdo- 
minis accusans,  altero  die,  ut  mater  contendit,  ab 
omnibus  febris  signis  liber  fuit.  Tertio  die  post 
initia  morbi,  quum  eodem  tempore  ' febri  puer  ov 

set  correptus,  mater  io;stitutun)  clinicum  adiit,  au- 
xiliumque petiit  Mihi  contigit,  ut  aegrotuluin  cu- 

« 

randuin  acciperem,  quem  igitur  quarto  demum  morbi 
die  vidi.  Matre  de  anamnesticis  supra  positis  inter- 
rogata, haocce  sjmptomata  detexi:  puerum  febrici- 
tare me  non  fugit,  pulsum  frequentem,  sat  plenum 
et  magnum,  duriusculurn  tetigi,  temperatura  cutis 
ad  thermometrum  adaucta,  cutis  ipsa  sicca,  caput 

calidum,  lingua  muco  leyiter  oblinita,  vomituritiones 

. (/ 

non  vomitus  aderant,  alvus  jam  ex  biduo  obstipata, 
primis  vero  diebus  diarrhoea,  cujus  indolem  mater 
determinare  non  poterat,  adfuit,  et  quod  mirum, 
per  diem  integrum,  urina  non  secesserat.  Expio» 
rato  abdomine  plura  loca  dolorifica  reperi,  ita  ut, 
si  digitis  altius  premerentur,  puer  exclamaret*  Ab- 
domen ipsum  parum  tumens,  pa.ssim  durum.  Do- 
lores ipsi  sedem  non  mutabant,  sed  infra  ventricu- 
lum remanebant.  Uuid  de  peritonitide  vel  enteri- 
tide cogitaverim?  — Cum  peritonitide  dolores  et 
febris  non  congruere  videbantur,  tanti  non  eraut, 
quanti  in  peritonitide,  ne  levi.ssimum  tactum  feren- 
tes, febris  vehementia  cum  levi  peritonitidis  gradu, 
si  adesset,  non  consentiebat.  Minora  argumenta 
enteritidi  repugnare  videbantur;  ,ex  cau.sa  occa.sio- 
nali  neque  hic  neque  ille  morbii.S  negari  nequit. 

(iuibus  animo  pensitaiis,  nec  in  peritonitide  neciii 

enteritide  tum  manifestas  intermissiones  observhri 

censuij  nam  primo  insultu  transacto , puer  fere  ex 

toto  omnibus  signis  morbosis  liber  fuerat.  Sed  quid 

de  intermittente?  Tum  pro  tertiana  tantum  habuis-  . 

sem,  at  neque  tempus  paroxysmi  febris  tei-tianae 
% 

cum  hoc  insultu  convenit,  nec  crises  per  urinam 
et  cutim  post  insultum  observatae  erant,  nec  cum 
symptomatibus  topicis  tam  manifestis  conjuncta  iiU 
termittens  esse  solet,  et  quod  summum  est,  aegro- 
tum matutinis  horis  febri  haud  liberum  inveni. 
Quare  ex  supra  collatis  symptomatibus,  ex  causa 
occasionali,  praedisponente,  decursu  febris  et  ex  to- 
picis signis  inflammationem  glandularum  mesaraica- 
rum  seu  febrem  mesaraicam  infantem  occupasse  con- 
cludendum censui.  Qua  constituta  diagnosi  de  cu- 
ratione non  haesitavi,  r.ravissimi  momenti  indica- 
tiones esse  putavi,  febrem  tollendi  et  inflammatio- 
nem ad  resolutionem  adigendi.  Ad  hunc  finem,  et 
quia  per  biduum  alvus  non  erat  soluta,  ll^drarg. 
raurte.  mit.  granum  unum  omni  bihorio  porrexi,  et, 
ut  tutius  alvus  solveretur,  Kali  sulphur,  grana  qiia- 
tuor  addidi.  Abdomini  hirudines  ad  locum  affectum 
applicandas,  tum  cataplasmata  emollientia  adhibenda 


curavi. 

Uuum  siti  aegrotus  sat  veheiucnte  prcineretur, 

«• 

pro  potu  Ut.  Altli.  imperavi.  Sub  vesperam,  eum 
viderem  aegrotum,  sat  maiulesiam  exacerbationem 
animadverti.  Per  noctem  alvus  ter  soluta  fuit,  ex- 
creta, uti  post  Calomelanos  usum  fieri  solet,  vi- 
ridis coloris  erant,  quietior  nox  cesserat,  dolo- 
res abdominis  minutos,  febrem  mitiorem  facta  ex- 
ploratione observavi,  urina  sat  copiosa,  saturata  et 

t 

turbida  missa  est.  ('alomelanis  et  cataplasmatum, 
quibus  vicissim  per  noctes  inunct.  mercuriales  inter- 
posui, usum  continuandum  pwtavi.  Sic  reliquus 
status,  si  lopica  symptomata  et  febrem  superstite 
parvo  gradu  evanuisse  excipias,  ad  septimum  morbi 
diem  non  mutatus  est.  Uebus  itu  sesc  habentibus 
prognosis  quod  ad  exitum  malam  augurandam  aesti- 
mavi. Cogitavi  vel  de  ascite  vel  de  chronica  forma 
inesenteritidis.  Initio  morbi  ambiguam  esse  c sym- 
ptomatiim  praesentia  haud  dubitavi.  Cutis  semper 
sicca  et  ari<la  rainansit,  urina  sedimentum  non  prae- 
cipitavit, iingiia  eandem  qualitatem  retinuit,  immo 
abdomen  magis  tumuit.  Calomelani  sexto  die  Kali 
tartarc.  in  l)t.  Hord.  solutum  et  c.  aq.  Lauroceras. 
conjunctum  substitueram.  Tunc  ad  sudorem  mo- 
vendum  et  sic  crisin  extorquendam  diaphoretica 
adhibendi  tenqnis  exstitit.  (iuare  Liq.  Amnion. 

acete,  et  viii.  stibiat.  iii  usum  vocavi  simulque  ad 
firmanda  medicamina  balnea  calida  imperavi.  Sed 
tempus  experimentis  terebatur,  niL  critici  per  cutim 
vel  per  urinam  apparuit,  attamen  interdum  aegro- 
tus dolores  fugaces  abdominis  sensit.  Quae  cum 
ita  essent,  ad  tertium  decimum  • diem  illa  medica- 
menta seposui,  et,  cum  excretio  alvi  tarde  procede- 
ret, Kali  acete,  c.  Dt.  Ubei  praescripsi.  Tum  su- 
spicio, morbum  in  chronicam  formam  esse  transitu- 
rum, propemodnm  evidentiam  nacta  est,  nam  fe- 
bris evanuerat,  symptomata  topica,  interdum  iterum 
emergentia,  remanserunt,  excretio  alvi  praeter  nor- 
mam successit,  appetitu  caruit  infans,  et  quod  sum- 
mum fuit,  indies  viribus  magis  labentibus,  facies 
palluit  et  totum  corpus  jam  emaciatum  apparuit. 
Quae  cum  ita  essent,  infantem  tabe  mesaraica  obi- 
turum putavi.  Tunc  ad  roborantia,  quibus,  respectu 
tardae  excrctiouis  alvi  habito , salia  leviora  neutra 
addidi,  nominatim  ad  Calain,  aromte.  confugi. 

Cum  res  familiaris  parentum  curationem,  qua 
opus  erat,  non  permitteret,  in  solo  medicamentorum 
internorum  usu  subsistere  debebam. 

Postquam  per  quatuor  hebdomades  in  univer- 
siiin  touicis  et  pro  re  nata  salinis  antiphlogistici.s 

curationem  moderatus  essem,  Vratislavlam  reliqui. 
Ceterum  medendi  rationem  non  accuratius,  sed  obi- 
ter tantum  me  exposuisse,  vitio  ne  vertas,  quum 
enim  diagnosin  scire  maxime  mea  interesset,  sectio- 
nem cadaveris  instituendi  opportunitatem  mihi  non 
esse  oblatam,  haud  mediocriter  doleo. 

V I T A. 


E,o  Franciscus  Augustus  Krause  natus  3Iaguae 
Glogaviae  siirn  secundo  die  mensis  Novembris 
]>IDCCCIX,  Carolo  Krause,  patre  optimo,  et  Leo- 
iiora,  e gente  Machuiana,  matre  carissima,  quibus 
superstitibus  adhuc  gaudeo. 

Primis  litterarum  elementis  in  schola  publica 
urbis  patriae  imbutus,  gymnasium,  quod  ibidem  sub 
auspiciis  Rectoris  Ender  lloret.  adii,  unde  spatio 
octo  annorum  elapso,  maturitatis  testimonium  nactus, 
Vratislaviam  me  contuli,  ubi  A.  RDCCCXXX  die 
secundo  mens.  Novembris  ab  lll.  Prof.  RacA/er, 
t.  t.  Rectore  Magnilico  Vniversitatis  \ iadrinae  \ ra- 
tislaviensis  civibus  adscriptus,  nomen  dedi  apud  111. 
Otto,  1. 1.  medicorum  ordinis  Decanum  maxime  spe- 
ctabilem. Hasce  scholas  ibidem  per  triennium  et 

semestre  frequentavi:  ^ ^ 

111.  Otto  de  Anatomia  generali  et  speciali,  ea- 
demqnc  comparata  et  pathologica,  de  historia  foe- 
tus, de  sectionum  forensium  instituendarum  methodo, 
nec  minus  ille  vir  egregius  exercitationes  meas  ana- 
tomicas moderatus  est:  porro  111.  Steffens^  do  Phy- 
sice et  Mineralogia,  111.  Eischer  do  Gliemia  tbeore- 
'tica  practica  et  pharmaceutica  ct  organica,  111.  Prol. 
ndlo.  de  Logice  et  Psychologia.  lll.  Prof.  Puridnje 
de  Plnsiologia  experimeiitali , de  Pathologia  gene- 
rali. de  Toxicologia,  lll.  Prof.  Khse  de  Lncyclo- 


pacdia  medica,  de  Therapia  generali,  111.  Prof.  Gra- 
venhorst  de  Zoologia,  111.  Prof.  Nees  ab  Esenheck 
de  elementis  Kotanices,  Exp.  Dr.  HempricU  de  Ma- 
gnctisino  animali,  Exp.  Dr.  Seidel  de  arte  formulas 
medicas  conscribendi,  111.  Prof.  Henschel  de  Histo- 
ria rei  medicae,  III.  Prof.  JVendt  de  materia  medica, 
de  infantum  morbis,  de  morbis  laesa  nutritione  ex- 
ortis, de  Cholera,  de  inflammationibus  et  febribus, 
lil.  Jienedict  de  Chirurgia  generali,  speciali 

et  operativa,  de  Opiitbalmiatrice,  et  fasciis  et  in- 
strumentis chirurgicis;  ejusdemque  examinatorium 
de  rebus  chirurgicis,  exercitationes  chirurgicas  in 
cadaveribus,  Clinicum  et  Policlinicum  chirurgicum 
et  ophthaliniatricum  per  annos  duos  frequentavi. 
111.  Prof.  Remer  de  morbis  pyreticis  et  apyreticis. 
I^linico  ejus  medico  per  anuum  et  dimidium  me 
interfuisse  semper  gloriabor.  111.  Prof.  Retschler 
scholas  de  arte  obstetricia  cum  theoretica  tum  pra- 
ctica,  nec  non  Clinicum  et  Policlinicum  obstetricium 
per  annum  adii. 

Examine  philosophico  VratLslaviae  rite  absoluto, 
anno  MDC(^CXX\IV  Berolinum  ad  Universitatem 
litterariam  Fridericam  Ouilelmam  me  contuli,  ibique 
ab  111.  Prof.  Stravjs,  t.  t.  Rectore  Magnifico  civium 
academicorum  numero  die  XXX.  mens.  Aprilis  ad- 
scriptus  nomen  professus  sum  apud  111.  Prof.  Rusch, 
t.  t.  Decanum  maxime  spectabilem.  In  hac  alma 
Musarum  sede  frequentavi  Clinicum  medicum  Cei. 
Prof.  JVoIJJI',  Clinicum  chirurgicum  111.  Prof.  Rust. 

(iuihus  omnibus  viris  Illustrissimis,  Celeberri- 
mis, Experienti.ssimi.s,  optime  de  me  meritis,  maxi- 
mas, quas  habeo,  ago  gratias  semperque  agam. 

Examine  philosophico,  tentamine  examineque 
rigoroso  superatis  spero,  fore,  ut,  dissertatione  the- 
sibusque «lefensis,  summi  in  medicina  et  chirurgia 
honores  in  me  conferantur. 

‘ THESES  DEFENDENDAE. 


1.  Materia  scrophulosa  et  tuberculum  non 
idem  est.  - ' : 

‘2,  Vires  medicamentorum  minime  chemico 
examine  detegi  possunt.  _ 

3.  Haemorrhoides  et  arthritis  ex  uno  codem- 
que  fonte  oriuntur. 

4.  Medicum  nullius  scholae  commentis  dece- 
ptum compedibusque  vinctum  incedere 

decet. 

5.  Foetui,  si  mater  gravida  adspectu  alicujus 

• « • 

rei  nimis  commoveatur,  vitium  inferri  posse, 

\ 

non  est  negandum. 

